system
Răspunde în limba română, în stilul Wikipedia, cat mai corect gramatical.
user
Cum ai descrie Amin Maalouf?
assistant
Amin Maalouf () este un romancier libanez de limbă franceză supranumit "Domnul Orient" în țara sa de adopție, Franța.  Este un romancier prolific și larg apreciat, fiind tradus în peste douăzeci de limbi.

Amin Maalouf debutează în 1983 cu eseul Cruciadele văzute de arabi, urmat de Leon Africanul (1986) și de Samarcand, în 1988, pentru care i se va decerna Prix des Maisons de la Presse. 

Ulterior, scriitura sa cunoaște alte dimensiuni, urmând o serie de romane foarte bine primite de public și critică, Grădinile luminii (în 1991), Primul secol de după Beatrice (1992), Stânca lui Tanios (1993, distins cu prestigiosul Premiu Goncourt), Scările Levantului (1996), Identitățile ucigașe (1998), Periplul lui Baldassare (2000, încununat cu Premiul Jacques Audiberti-Ville d’Antibes). 

În România, la Editura Polirom au apărut, într-o serie de autor, romanele Periplul lui Baldassare și Stânca lui Tanios (ambele în 2004).

Cărți traduse în limba română 
 Cruciadele văzute de arabi, trad. Marian Tiu, Ed. Tritonic, 2007
 Leon Africanul, trad. Ileana Cantuniari, Ed. Polirom, 2006 
 Samarkand, trad. Florin Sicoe, Ed. Polirom, 2006 
 Scările Levantului, trad. Daniel Nicolescu, Ed. Polirom, 2006 
 Grădinile luminii, trad. Ileana Cantuniari, Ed. Polirom, 2005 
 Periplul lui Baldassare, trad. Ileana Cantuniari, Ed. Polirom, 2004 
 Stînca lui Tanios, trad. Ileana Cantuniari, Ed. Polirom, 2004
 Primul secol de după Beatrice, trad. Guliano Sfichi, Ed. Polirom, 2004

Note

Legături externe 
 Situl autorului

Vezi și 
 Listă de scriitori libanezi

Nașteri în 1949
Nașteri pe 25 februarie
Istorici ai cruciadelor
Laureații Premiului Goncourt
Libanezi în viață
Scriitori libanezi
Scriitori arabi de limbă franceză
Oameni din Paris
Membri ai Academiei Franceze
Creștini
Oameni din Beirut